b'\n_START_ARTICLE_\nDela Ivana Sivca\n_START_PARAGRAPH_\nIvan Sivec je najbolj plodovit in po podatkih COBISSa vedno med petimi najbolj branimi sodobnimi slovenskimi pisatelji. Napisal je ve\xc4\x8d kot 100 knjig, na Radiu Ljubljana oz. Slovenija in v Slovenskih novicah pa objavil ve\xc4\x8d kot 1200 reporta\xc5\xbe.\n_START_SECTION_\nZa\xc4\x8detki\n_START_PARAGRAPH_\nNajprej je za\xc4\x8del objavljati kraj\xc5\xa1e prispevke v nekdanjem Pionirskem listu in Cicibanu, pozneje pa je ve\xc4\x8d let dopisoval v Gorenjski glas. Kot dijak je objavljal pravljice na Radiu Ljubljana (ur. Bo\xc5\xbea Novak), pozneje pa tudi humoreske (ur. Branko \xc5\xa0\xc3\xb6men).\n_START_SECTION_\nDrugo\n_START_PARAGRAPH_\nIvan Sivec je pisec besedil za narodnozabavno glasbo in zabavno glasbo. Napisal je preko 2000 besedil, prejel je ve\xc4\x8d nagrad na ptujskem, \xc5\xa1teverjanskem, gra\xc5\xa1kogorskem, mariborskem festivalu in na drugih najpomembnej\xc5\xa1ih tekmovanjih narodnozabavne in zabavne glasbe. Napisal je ve\xc4\x8d besedil za Avsenike, Heleno Blagne, Igorja in zlate zvoke, Pogum, Ptujskih pet, Slaka, \xc5\xa0tajerskih sedem, Vrisk in \xc5\xa1e mnoge druge.\n_START_SECTION_\nMagistrska naloga\n_START_PARAGRAPH_\nNa etnologiji je magistrsko nalogo iz evropskega fenomena bratov Avsenik - prvi v Sloveniji je znanstveno opredelil ta pojav. Naslov magisterija: Fenomen ansambla bratov Avsenik, Filozofska fakulteta, 1999.'